Aproximativ 7 milioane de oameni din lume mor anual din cauza infarctului,
iar bolile cardiovasculare,
care duc la infarct și la alte probleme precum accidente cerebrale,
sunt factorul mondial numărul 1 de deces.
Ce cauzează un infarct?
Ca toți mușchii, inima are nevoie de oxigen,
iar în timpul unui infarct nu primește suficient.
Depozitele de grăsime sau colesterol
se dezvoltă pe pereții arterelor coronare.
Acestea sunt vasele care aprovizionează inima cu sânge oxigenat.
Plăcile se dezvoltă pe măsură ce îmbătrânim,
uneori devin dense,
se întăresc
sau se îngroașă.
În cele din urmă, plăcile de colesterol pot deveni blocaje.
Dacă una dintre plăci se rupe sau se fisurează,
un cheag de sânge se va forma acolo în câteva minute,
iar o arteră parțial blocată poate deveni complet obstruată.
Fluxul de sânge spre mușchiul cardiac este oprit
și celulele avide după oxigen încep să moară după câteva minute.
Acesta este un infract miocardic,
sau, simplu, atac cardiac.
Lucrurile se pot agrava rapid în lipsa tratamentului.
Mușchiul afectat poate fi incapabil chiar să pompeze sânge,
iar ritmul lui să fie neregulat.
În cel mai rău caz, un infarct poate cauza decesul brusc.
Cum știm când cineva are un infract?
Cel mai întâlnit simptom este durerea în piept
cauzată de mușchiul cardiac privat de oxigen.
Pacienții o descriu ca fiind copleșitoare sau ca o menghină.
Poate iradia în brațul stâng,
obraz,
spate,
sau abdomen.
Dar nu e mereu la fel de bruscă și dramatică cum vedem în filme.
Unii oameni suferă de greață
sau dispnee.
Simptomele pot fi mai puțin evidente la femei și bătrâni.
La ei, slăbiciunea și oboseala pot fi semnalul principal.
Surprinzător, la mulți oameni,
mai ales la cei cu diabet, care afectează nervii ce transmit durerea,
un infarct poate fi silențios.
Dacă credeți că cineva ar putea avea un infarct,
cel mai important lucru e să acționați rapid.
Dacă aveți posibilitatea, sunați la serviciile medicale de urgență.
E cea mai rapidă metodă de a ajunge la spital.
Aspirina, care subțiază sângele,
și nitroglicerina, care lărgește arterele,
pot preveni agravarea infarctului.
În camera de urgență, medicii pot diagnostica un infarct.
De obicei folosesc o electrocardiogramă
pentru a măsura activitatea electrică a inimii
și un test de sânge pentru a stabili cât din mușchiul cardiac a fost distrus.
Pacientul e dus apoi într-un cabinet de ultimă generație
unde îi sunt făcute analize pentru a localiza blocajele.
Cardiologii pot debloca artera obstruată
umflând-o cu un balon, într-o procedură numită angioplastie.
Frecvent, introduc un stent de metal sau polimer
care va menține artera deschisă.
Blocajele extinse pot necesita operație de bypass a coronarelor.
Folosind o parte dintr-o venă sau arteră din altă parte a corpului,
chirurgii pot redirecționa fluxul sangvin ocolind blocajul.
Aceste proceduri restabilesc circulația către mușchiul cardiac
și funcționarea inimii.
Tratamentul infarctului progresează,
dar prevenția este vitală.
Genele și stilul de viață influențează riscul.
Vestea bună e că îți poți schimba stilul de viață.
Sportul, o dietă sănătoasă și pierderea în greutate
scad riscul infarctului,
chiar dacă ai avut sau nu unul înainte.
Medicii recomandă sportul de câteva ori pe săptămână,
atât rezistență cât și cardio.
O dietă sănătoasă pentru inimă este săracă în zahăr și grăsimi saturate,
ambele fiind legate de bolile cardiace.
Ce ar trebui să mâncăm?
Multe fibre din legume,
carnea de pui și pește în loc de carne roșie,
cerealele integrale, nucile și alunele,
toate par să fie benefice.
O dietă corectă și un plan de exerciții pot menține o greutate sănătoasă,
care, la rândul ei, va scădea riscul de infarct.
Și desigur, medicamentele pot preveni infarctul.
Medicii recomandă adesea mici doze de aspirină, de exemplu,
mai ales pacienților care au suferit deja un infarct
și celor cu risc crescut.
Medicamentele ce ajută la controlul factorilor de risc,
ca presiunea arterială mărită, colesterolul, diabetul,
vor scădea predispoziția la infarct.
Infractul poate fi comun, dar nu trebuie să fie inevitabil.
O dietă sănătoasă,
evitarea fumatului,
a fi în formă
și a dormi și râde mult
fac ca cel mai important mușchi al corpului
să continue să bată.